มหาวิทยาลัยเท็กซัส สถาบันการศึกษา ที่รวยสุดในโลก
รายได้มหาศาลขนาดนั้น มาจากอะไร ? ลงทุนแมนจะเล่าให้ฟัง
21 พ.ย. 2565

มหาวิทยาลัยเท็กซัส สถาบันการศึกษา ที่รวยสุดในโลก /โดย ลงทุนแมน
2.6 ล้านล้านบาท คือรายได้ปีงบประมาณ 2022 ของมหาวิทยาลัยเท็กซัส หรือมากกว่ารายได้ของ ปตท. 9 เดือนแรกของปีนี้
และล่าสุด ข้อมูลจาก Nonprofit Colleges Online เปิดเผยว่า
มหาวิทยาลัยเท็กซัส ได้ขึ้นแท่นเป็นสถาบันการศึกษาที่รวยที่สุดในโลก เป็นที่เรียบร้อยแล้ว
แซงหน้า มหาวิทยาลัยฮาร์วาร์ด ที่ครองแชมป์มานานหลายปี
แล้วรายได้มหาศาลขนาดนั้น มาจากอะไร ?
ลงทุนแมนจะเล่าให้ฟัง
╔═══════════╗
ภาวะเงินเฟ้อ ตลาดผันผวนแบบนี้ ติดตามข่าวเศรษฐกิจแบบเน้น ๆ จากหลายเพจได้ใน Blockdit - คอนเทนต์แพลตฟอร์มที่มีผู้ใช้งานเป็นประจำ 2 ล้านคน ลองใช้ฟรี 
╚═══════════╝
มหาวิทยาลัยเท็กซัส ประกอบไปด้วยสถาบันอุดมศึกษาและสถาบันด้านสุขภาพ รวมกัน 13 แห่ง ที่ตั้งอยู่ในรัฐเท็กซัส โดยเรียกกันว่า Texas University System
โดยรัฐเท็กซัส มีอุตสาหกรรมสำคัญที่ขับเคลื่อนเศรษฐกิจก็คือ อุตสาหกรรมน้ำมัน
ในปี 2021 รัฐเท็กซัสสามารถผลิตน้ำมันได้สูงกว่า 1,700 ล้านบาร์เรล หรือคิดเป็น 40% ของการผลิตน้ำมันในประเทศ
โดยมีแหล่งหินน้ำมันที่สำคัญแห่งหนึ่ง ชื่อว่า Permian Basin ซึ่งพื้นที่แห่งนี้ส่วนหนึ่งตั้งอยู่บริเวณฝั่งตะวันตกของรัฐเท็กซัส
หลายคนอาจสงสัยแล้วว่า แล้วมันเกี่ยวข้องกับ มหาวิทยาลัยเท็กซัส อย่างไร
ก็ต้องบอกว่า เมื่อราว 100 ปีก่อน ทางรัฐเท็กซัสได้มีการมอบที่ดินบางส่วนในบริเวณดังกล่าว ให้กับทางมหาวิทยาลัยเท็กซัส เพื่อสนับสนุนด้านการศึกษา โดยปัจจุบันมหาวิทยาลัยเท็กซัส ครอบครองพื้นที่อยู่ราว 5.3 ล้านไร่
ในช่วงแรก ด้วยความที่พื้นที่มีความแห้งแล้ง ดูเหมือนใช้ประโยชน์ได้น้อย ก็มีการปล่อยเช่า เพื่อทำปศุสัตว์เท่านั้น 
แต่ต่อมามีการค้นพบว่า พื้นที่แห่งนี้มีทรัพยากรน้ำมันซ่อนอยู่จำนวนมหาศาล
พอเป็นแบบนี้ มหาวิทยาลัยเท็กซัส จึงสามารถสร้างรายได้ จากการให้สิทธิ์บริษัทพลังงานอย่าง Chevron, Exxon, Occidental Petroleum เป็นต้น ให้มาขุดเจาะน้ำมันในพื้นที่ที่ครอบครองอยู่ โดยมีการเก็บค่าสิทธิ์เฉลี่ยอยู่ที่ 22.3% ของราคาน้ำมันต่อบาร์เรล
ในช่วงที่ผ่านมา พอราคาน้ำมันดิบปรับตัวสูงขึ้น
ก็ทำให้ในปีนี้ กลุ่มมหาวิทยาลัยเท็กซัส สามารถสร้างรายได้ไปแล้วกว่า 2.6 ล้านล้านบาท เพิ่มขึ้นจากปีก่อน ที่มีรายได้อยู่ที่ 1.6 ล้านล้านบาท
ส่งผลให้ กลุ่มมหาวิทยาลัยเท็กซัส กลายมาเป็นสถาบันการศึกษาที่รวยที่สุดในโลก แซงหน้า มหาวิทยาลัยฮาร์วาร์ด ที่ครองแชมป์มานานหลายปี
 
โดยรายได้ส่วนนี้ ถูกนำไปใช้จ่ายในด้านต่าง ๆ เช่น การสร้างห้องเรียน โรงพยาบาล และห้องปฏิบัติการ ซึ่งเป็นตัวช่วยในการดึงดูดนักศึกษาให้เข้ามาสมัคร และลงทะเบียนเรียน ที่มหาวิทยาลัยเท็กซัสเพิ่มขึ้นอีกด้วย
ก็ไม่น่าเชื่อเหมือนกันว่า ที่ดินที่รัฐเท็กซัสให้มาตั้งแต่ 100 กว่าปีก่อน ที่แทบไม่มีประโยชน์อะไรมากนัก
จะทำให้ มหาวิทยาลัยเท็กซัส กลายมาเป็นสถาบันการศึกษาที่รวยที่สุดในโลก ณ ตอนนี้..
╔═══════════╗
ภาวะเงินเฟ้อ ตลาดผันผวนแบบนี้ ติดตามข่าวเศรษฐกิจแบบเน้น ๆ จากหลายเพจได้ใน Blockdit - คอนเทนต์แพลตฟอร์มที่มีผู้ใช้งานเป็นประจำ 2 ล้านคน ลองใช้ฟรี 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
TikTok - 
Spotify - 
Apple Podcasts - 
Soundcloud - 
References
-
-
-
-
-